Juutide asustuspiirkond

Juutide asustuspiirkond (vene keeles черта оседлости, täisnimetus черта постоянной еврейской оседлости) oli territoorium Venemaa Keisririigi lääneosas, kus juutidel oli lubatud ametlikult elada.

Juutide asustuspiirkonna pindala oli 1 224 008 ruutkilomeetrit.Pale of Settlement The YIVO Encyclopedia of 
Jews in Eastern Europe 1897. aasta ülevenemaalise rahvaloenduse andmetel elas juutide asustuspiirkonnas 3 558 000 juuti.Aaron Oksman. Откуда мы - евреи Восточной Европы? My Israel

Esimese Poola jagamise tagajärjel 1772. aastal sattus Venemaa võimu alla palju juute.Persecution of the Jews: Pale of Settlement Encyclopaedia Judaica
Juutide asustuspiirkonna kehtestas keisrinna Katariina II oma dekreediga 23. detsembril 1791. Esialgu kuulusid juutide asutusala koosseisu Valgevene, Jekaterinoslavi kubermang ja Tauria kubermang. Juutide asustuspiirkonna hulka arvati ka need alad, mis sattusid Venemaa koosseisu Poola teise jagamise tulemusel 1793. aastal ja Poola kolmanda jagamise tulemusel 1795. aastal (Minski kubermang, Volõõnia kubermang, Podoolia kubermang, Kiievi kubermang, Tšernigivi kubermang, Grodna kubermang, Poltaava kubermang, Kaunase kubermang ja Vilniuse kubermang). 1818. aastal arvati juutide asustuspiirkonna hulka ka Bessaraabia kubermang. Kui Kongressi-Poola (ametlikult Poola kuningriik) 1867. aastal kaotati, said juudid 1868. aastal vaba liikumise õiguse Poola kubermangude ja juutide asustuspiirkonna vahel.Черта оседлости Электронная еврейская энциклопедия

Kuramaa kubermang ei kuulunud juutide asustuspiirkonda, kuid 1799. aastal andis keiser Paul I välja seaduse, mis lubas seal juba elavatel juutidel Kuramaal legaalselt edasi elada.History Of Latvia an Courland JewishGen

1865. aastal piiranguid mõnevõrra leevendati ja osa juute (esimese järgu kaupmehed, kutsetunnistusega käsitöölised ja kõrgharidusega spetsialistid) said õiguse elada väljaspool juutide asustuspiirkonda.Eiki Berg, Anna Verschik. Juudid. Eesti rahvaste raamat : rahvusvähemused, -rühmad ja -killud. Tallinn, 1999, lk. 215

Juutide asustuspiirkonna ja sellega seotud piirangud tühistas Venemaa Ajutine Valitsus oma määrusega 20. märtsil 1917.Pavel Poljan. Как перешли черту оседлости : Сто лет назад был отменен главный символ российского государственного антисемитизма Новая газета, 26. märts 1917

Vaata ka
Aškenazi juudid

Viited

Kategooria:Juudid
Kategooria:Venemaa keisririigi poliitika
Kategooria:Poola ajalugu
Kategooria:Valgevene ajalugu
Kategooria:Ukraina ajalugu
Kategooria:Leedu ajalugu
Kategooria:18. sajand Lätis
Kategooria:Moldova ajalugu